Tudulinna kirik

Tudulinna Rahu kirik on kirik Ida-Virumaal Tudulinnas. Seda kasutab EELK Tudulinna Rahu kogudus.

Kirik valmis 1939. aastal, arhitekt oli Eugen Sacharias. See ehitati Tudulinna vana kiriku kõrvale, sest osa Tudulinna koguduse liikmeid ei tahtnud kuulata Voldemar Kuljuse jutlusi, mida nad pidasid liiga ilmalikeks.

Kirik on eriline seetõttu, et kellatorn paikneb pikihoone idaküljel (mitte lääneküljel, nagu tavaliselt). Lääneseina kolmikaknal asub aastal 1939 valminud Karl Hermani ristilöömise teemaline vitraaž. Orel toodi vanast kirikust üle ja remonditi aastatel 1950–1951.

Kirik on võetud ehitismälestisena kaitse alla.

Vaata ka
Iisaku kihelkond

Viited

Välislingid

Ida-Viru maakonna kirikud
Eesti Evangeelse Luterliku Kiriku kirikud‎
Ida-Viru maakonna kultuurimälestised
Iisaku kihelkond
Alutaguse vald